पत्रकार वार्ता में उन्होंने अपने पिता नौशाद अली की जिंदगी से जुड़े किस्से सुनाते हुए कहा कि संगीत के लिए उन्होंने घर तक छोड़ दिया था। रेहमान ने कहा कि खंडवा से उनके परिवार का रिश्ता करीब 50 साल पुराना है। खंडवा निवासी करीम बक्श के यहां नौशाद अली, शम्मी कपूर, जॉनी वॉकर और गुरुदत्त के साथ आया करते थे। आज भी सफर के दौरान ट्रेन खंडवा से गुजरती है तो मैं यहां कुछ पल के लिए जरूर उतरता हूं। रेहमान अली ने गौरीकुंज सभागृह में संगीत प्रेमियों, साहित्यकारों सहित शहरवासियों की कार्यशाला भी ली।